Hamhungas
Hamhungas (hangul: 함흥시 handža: 咸興市 translit.: Hamhŭng) – miestas rytinėje Šiaurės Korėjos dalyje, prie Sončhongano upės. Hamgion Namdo regiono centras. 874 tūkst. gyventojų (2005 m., antras pagal dydį šalies miestas). Svarbus transporto mazgas. Turi Hėnamo avanportą prie Japonijos jūros. Svarbus chemijos pramonės centras. Mašinų, aliuminio metalurgijos, elektronikos, tekstilės (šilko, vilnos), maisto, celiuliozės pramonė. Šalia miesto yra hidroelektrinių kompleksas. Yra 3 universitetai.